

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2017.gada 21.jūnijā Nr.**318**

 (prot.Nr.**14**, **5**.§)

**Par apropriācijas palielināšanu**

Pamatojoties uz likuma „Par pašvaldībām” 21.panta pirmās daļas 2.punktu, likuma „Par pašvaldību budžetiem” 30.pantu, Daugavpils pilsētas domes 2017.gada 16.janvāra saistošo noteikumu Nr.3 „Par Daugavpils pilsētas pašvaldības budžetu 2017.gadam” 10.punktu, kurš nosaka, ja 2017.gada valsts budžeta transfertu ieņēmumi un budžeta iestāžu ieņēmumi pārsniedz saistošajos noteikumos plānoto apjomu, tad budžeta izpildītājs izstrādā un iesniedz Domei pieprasījumu par apropriācijas palielināšanu, saskaņā ar 2017.gada 28.aprīlī noslēgto līgumu par papildu valsts budžeta finansējuma piešķiršanu Nr.01-25/261 starp Izglītības un zinātnes ministriju un Daugavpils pilsētas Izglītības pārvaldi, un ņemot vērā Daugavpils pilsētas domes Izglītības un kultūras jautājumu komitejas 2017.gada 15.jūnija sēdes protokolu Nr.13, Daugavpils pilsētas domes Finanšu komitejas 2017.gada 15.jūnija sēdes protokolu Nr.16, atklāti balsojot: PAR – 11 (V.Bojarūns, V.Borisjonoks, J.Dukšinskis, P.Dzalbe, A.Gržibovskis, N.Ignatjevs, J.Lāčplēsis, V.Pučka, D.Rodionovs, R.Strode, J.Zaicevs), PRET – nav, ATTURAS – nav, **Daugavpils pilsētas dome nolemj:**

Palielināt apropriāciju Daugavpils pilsētas Izglītības pārvaldei (reģ.Nr.90009737220, juridiskā adrese: Saules iela 7, Daugavpils) pamatbudžeta programmai „Sākumskolu, pamatskolu, vidusskolu darbības nodrošināšana (valsts budžeta finansējums)” saskaņā ar pielikumu.

Pielikumā: Daugavpils pilsētas Izglītības pārvaldes pamatbudžeta programmas „Sākumskolu, pamatskolu, vidusskolu darbības nodrošināšana (valsts budžeta finansējums)” ieņēmumu un izdevumu tāmes 2017.gadam grozījumi.

Domes priekšsēdētājs *(personiskais paraksts)* J.Lāčplēsis